Centaurus
Haec pagina figura mythologica tractat. Si aliud quaeris quod etiam “Centaurus” appellatur, vide Centaurus (discretiva). Centaurus (Graece Κένταυρος) in mythologia Graeca est unus e gente monstruosa fabulari et biformi: nam ei corpus equi sive quattuor pedibus sive duobus posterioribus praeditum, cum pectore et duobus bracchiis et capite hominis coniunctum est. Horum fabula ex nescientibus etiamtum artem equitandi hominibus nata videtur, quibus equites primum visi terrori fuerunt.